Nafarroako Parlamentuko Mahaiak, 2023ko urtarrilaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, 2021eko Desgaitasuneko Plan Operatiboaren jarraipen-txosteneko 3. taulari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko urtarrilaren 9an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, Nafarroako Gobernuak idatziz erantzun ditzan:

2021eko Desgaitasuneko Plan Operatiboaren jarraipen-txosteneko 3. taulan jasota dagoenez, dirulaguntza bat eskuratu duten pertsonen kopurua 199koa da, eta dirulaguntzaren pertsonako batez besteko zenbatekoa, 2.000 eurokoa.

1.- Nola liteke hori, kontuan hartuta deialdiak 120.000 euro zituela guztira?

2.- Laguntzak jasotzeko zenbat eskari erregistratu dira deialdian? Horietako zenbat izan dira gizonenak, eta zenbat emakumeenak?

Iruñean, 2022ko abenduaren 22an

Foru parlamentaria: Jorge Esparza Garrido